'Yan Boko Haram sun kai hari sansanin soji da motocin yaki, sun kashe
Mayakan Boko Haram sun kai hari sansanin sojoji da motocin yaki 10, sun kashe dakaru 5
8 days ago 12622 views by Naziru Dalha Taura
Mayakan kungiyar Boko Haram sun kai hari sansanin bataliyar dakarun sojin Najeriya ta 156 da ke yankin Mainok a jihar Borno, tare da kashe sojoji biyar.
Jaridar Punch ta ce wani rahoto da ta samu daga dakin watsa labaran rundunar soji ya nuna cewa mayakan kungiyar sun kai harin ne a cikin motocin yaki da yawansu ba zai gaza goma ba.
Rahoton, wanda ya fito daga hedikwatar rundunar ofireshon Lafiya Dole ya bayyana cewa mayakan sun fuskanci tirjiya tare da mayar da martani daga dakarun soji, lamarin da ya yi sanadiyyar mutuwa da dama daga cikinsu.
"Karin bayani dangane da harin da aka kai kan bataliyar soji ta 156 da ke Mainok; mayakan Boko Haram sun kai hari bataliyar soji ta 156 da ke garin Mainok da motocin yaki a kalla 10.
"Sun fara kai hari garin Mainok kafin daga bisani su kai hari sansanin sojoji. Dakarun soji sun mayar da martani nan take.
"Sojoji sun samu gudunmawa daga hedikwatar soji ta 29 a karkashin jagorancin birgediya janar O. G. Onubogu. Amma, mayakan Boko Haram da suka fuskanci tirjiya daga sansanin soji na Mainok, sun kai wa tawagar Onubogu harin kwanton bauna a kan hanyarsu ta zuwa Mainok.
"Tawagar sojojin ta fuskanci mayakan da karfin makaman da suke da su, kuma sun karasa sansanin soji na 156 bayan mayakan Boko Haram sun ji azaba, sun gudu saboda an fi karfinsu.
DUBA WANNAN: Gwamnati ta gano biliyan N4.3 da aka boye tsawon shekaru 10 a wani asusun sirri
"Ba mu tabbatar da adadin makiyan da dakarun soji su ka kashe ba, amma an zubar da jini a kewayen sansanin da aka yi bata kashi.
"Sojoji biyu daga cikin dakarun sansanin bataliya ta 156 sun rasa ransu, yayin da uku daga cikin tawagar da aka kaiwa harin kwanton bauna suka rasa ransu. Yanzu komai ya daidaita a Mainok, babu sauran wani tarnaki," a cewar rahoton.
Borno State News TodayHausa NewsShugaban Sojojin NajeriyaLabarin Sojojin NajeriyaAbun Bakin Ciki
an hour ago 159047 views
an hour ago 8842 views
3 hours ago 29801 views
6 hours ago 51069 views
an hour ago 2963 views
23 minutes ago 1582 views
Covid-19: Karin mutum 176 sun kamu, jimilla 5,621